**LĒMUMS**

Liepājā

|  |  |
| --- | --- |
| 2023. gada 15. jūnijā | Nr.198/7  (prot. Nr.7, 22.§) |

Par Liepājas valstspilsētas pašvaldības

atkritumu apsaimniekošanas

saistošajiem noteikumiem

Pamatojoties uz Pašvaldību likuma 4. panta pirmās daļas 1. punktu, kas cita starpā noteic, ka pašvaldības autonomā funkcija ir organizēt iedzīvotājiem sadzīves atkritumu apsaimniekošanas pakalpojumus neatkarīgi no tā, kā īpašumā atrodas dzīvojamais fonds, un Atkritumu apsaimniekošanas likuma 8. panta pirmās daļas 3. punktu, kas noteic, ka pašvaldība izdod saistošos noteikumus par sadzīves atkritumu apsaimniekošanu savā administratīvajā teritorijā, nosakot šīs teritorijas dalījumu sadzīves atkritumu apsaimniekošanas zonās, prasības atkritumu savākšanai, arī minimālajam sadzīves atkritumu savākšanas biežumam, pārvadāšanai, pārkraušanai, šķirošanai un uzglabāšanai, prasības liela izmēra atkritumu, sadzīvē radušos bīstamo atkritumu un mājsaimniecībās radīto būvniecības atkritumu apsaimniekošanai, prasības atkritumu dalītās vākšanas organizēšanai, arī šo atkritumu savākšanas biežumam, un kārtību, kādā veicami maksājumi par atkritumu apsaimniekošanu, izskatot Liepājas valstspilsētas pašvaldības domes pastāvīgās Pilsētas attīstības komitejas 2023. gada 8. jūnija lēmumu (sēdes protokols Nr.6), Liepājas valstspilsētas pašvaldības dome **nolemj:**

1. Izdot Liepājas valstspilsētas pašvaldības domes 2023. gada 15. jūnija saistošos noteikumus Nr.9 “Liepājas valstspilsētas pašvaldības atkritumu apsaimniekošanas saistošie noteikumi”*.*

*2.* Atzīt par spēku zaudējušu Liepājas pilsētas domes 2015. gada 22. janvāra lēmumu Nr.47 “Par Liepājas pilsētas sadzīves atkritumu apsaimniekošanas noteikumiem”.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Vides aizsardzības un reģionālās attīstības ministrijai, Izpilddirektora vietniekam (īpašumu jautājumos), Izpilddirektora birojam, Juridiskajai daļai, Vides nodaļai, Sabiedrisko attiecību un mārketinga daļai, Liepājas pilsētas Pašvaldības policijai, Komunālajai pārvaldei, SIA “Liepājas RAS”, SIA “LIEPĀJAS NAMU APSAIMNIEKOTĀJS” | |